26.6.2012 Jurnalul Oficial al Uniunii Europene L 165/59 DECIZIA 2012/328/PESC A CONSILIULUI din 25 iunie 2012 de numire a Reprezentantului Special al Uniunii Europene pentru Asia Centrală CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 5 octombrie 2006, Consiliul a adoptat Decizia 2006/670/PESC (!) de numire a domnului Pierre MOREL în calitate de Reprezentant Special al Uniunii Europene (RSUE) pentru Asia Centrală. Mandatul RSUE expiră la 30 iunie 2012. (  Un RSUE pentru Asia Centrală ar trebui numit pentru perioada 1 iulie 2012-30 iunie 2013. (3)  RSUE își va îndeplini mandatul în contextul unei situații care s-ar putea deteriora și ar putea împiedica realizarea obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Doamna Patricia FLOR este numită în calitate de RSUE pentru Asia Centrală pentru perioada 1 iulie 2012-30 iunie 2013. Mandatul RSUE se poate încheia mai devreme, în cazul în care Consiliul decide aceasta, pe baza unei propuneri din partea Înaltului Reprezentant al Uniunii pentru afaceri externe şi politica de securitate (ÎR). Articolul 2 Obiective de politică Mandatul RSUE se întemeiază pe obiectivele de politică ale Uniunii în Asia Centrală. Aceste obiective includ: (a) promovarea unor relații bune și strânse între Uniune şi țările din Asia Centrală pe baza unor valori şi interese comune, astfel cum sunt formulate în acordurile relevante; (b) contribuția la întărirea stabilității și a cooperării între țările din regiune; (c) contribuţia la consolidarea democrației, a statului de drept, a bunei guvernanțe şi a respectării drepturilor omului şi a libertăților fundamentale în Asia Centrală; (d) abordarea amenințărilor majore, în special probleme specifice cu implicații directe pentru Europa; (e) sporirea eficienței şi a vizibilității Uniunii în regiune, inclusiv printr-o cooperare mai strânsă cu  alți () JO L 275, 6.10.2005, p. 65. parteneri şi alte organizații internaționale relevante, precum Organizația pentru Securitate şi Cooperare în Europa (OSCE) şi Organizaţia Națiunilor Unite. Articolul 3 Mandat (1) În vederea realizării obiectivelor de politică, mandatul RSUE constă în: (a) promovarea coordonării politice globale a Uniunii în Asia Centrală și contribuția la asigurarea coerenței acţiunilor externe ale Uniunii în regiune; (b) monitorizarea, în numele ÎR, împreună cu Serviciul European de Acţiune Externă (SEAE) şi cu Comisia, a procesului de punere în aplicare a strategiei UE pentru un nou parteneriat cu Asia Centrală, completată cu rapoarte ulterioare referitoare la progresele înregistrate privind punerea în aplicare a strategiei UE pentru Asia Centrală, formularea de recomandări și înaintarea de rapoarte periodice către organismele competente ale Consiliului; (c) sprijinirea Consiliului în vederea dezvoltării în continuare a unei politici globale privind Asia Centrală; (d) urmărirea îndeaproape a evoluțiilor politice din Asia Centrală prin dezvoltarea și menţinerea unor contacte strânse cu guvernele, parlamentele, sistemele judiciare, societatea civilă şi mass-media; (e) încurajarea Kazahstanului, a Kârgâzstanului, a Tadjikista- nului, a Turkmenistanului şi a Uzbekistanului în direcţia cooperării în chestiuni regionale de interes comun; () dezvoltarea contactelor şi a cooperării adecvate cu prin- cipalii actori interesați din regiune şi cu toate organizațiile regionale și internaționale relevante, inclusiv cu Organizația pentru cooperare de la Shanghai (OCS), Comunitatea Economică Eurasiatică (EURASEC), Conferința privind inte- racțiunea și măsurile de consolidare a încrederii în Asia (CICA), Organizația Tratatului de Securitate Colectivă (CSTO), Programul regional de cooperare economică în Asia Centrală (CAREC) şi Centrul regional de informare și coordonare pentru Asia Centrală (CARICC); (g) contribuţia la punerea în aplicare a politicii Uniunii privind drepturile omului și a orientărilor UE privind drepturile omului, în special în ceea ce priveşte femeile şi copiii din zonele afectate de conflict, în principal prin monitorizarea și luarea în considerare a evoluțiilor din acest domeniu; (h) contribuția, în strânsă cooperare cu OSCE, la prevenirea şi rezolvarea conflictelor prin dezvoltarea de contacte cu auto- ritățile şi alți actori locali, precum organizațiile neguverna- mentale, partidele politice, minoritățile, grupurile religioase şi liderii acestora;